"Setswana Puo ya Gae (HL)/P2 10 DBE/Ngwanaitseele 2019 NSC POKO E E SA TLHAOLWANG POTSO 5: DIPOTSO TSE DIKHUTSHWANE Buisa nopolo e e latelang, mme o arabe dipotso. PELO – SS Mokua 1 Lorato lwa mmele wa me 2 Kgosikgolo matlhola-a-di-bona. 3 O ratwa ke dithwe tsotlhe. 4 O kukelwa godimo jaaka mae. 5 Motlotlegi botshelo ba motho; 6 Tsamao ya gago ke botshelo: 7 Tsamao ya gago ke boitumelo, 8 Ubauba ke tshele. 9 Kemo ya gago ke selelo, 10 Kemo ya gago khuranyo ya meno, 11 Kemo ya gago ke loso, 12 Loso lefifi le lentsho. 13 Ba teng barwarraago! 14 Sebete, makgwafo le philo 15 Kgosi ya mmele e nngwe fela 16 Kgosi ke wena fela. 17 Leoto le a kgaoga motho a tshele; 18 Nko e a kgaoga motho a tshele; 19 Seatla se kgaoge motho a tshele; 20 Pelo e kgaoge motho a tlhokafale. 5.1 Kgankgolo ya leboko le, ke efe? (2) 5.2 Nopola ponagalo ya poko e e dirisitsweng mo moleng 12 o bo o supe gore o e bone jang. (2) 5.3 Naya sekapuo se se dirisitsweng mo moleng wa 13. Totatota mmoki o kaya eng fa a re, 'Ba teng barwarraago'? (2) 5.4 Tlhalosa mela 17 le 18 jaaka e dirisitswe mo lebokong. (2) 5.5 O ithutile eng go ya ka leboko le? (2) [10] PALOGOTLHE YA KAROLO YA A: 30 Kwalololo e ileditswe Phetla"